**Cercul**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dezlegat de sacre jurăminte,

Te cobori ca înger pe pământ,

Porţi în tine ceruri şi morminte -

Cercul ce se-nchide într-un sfânt.

Te dezbraci de gânduri, de povară,

Vrei să fii cel care nu mai eşti,

Chiar de ştii că viaţa o să doară

Te încumeţi iar să o trăieşti.

Ca o ceaţă care n-are umbră,

Ca un zbor pe care l-ai uitat,

Din miros de smirnă şi de ambră,

Te-ntrupezi să fii iar botezat.

Naşti sub pleoape lacrima de tată,

Te priveşti în toate câte-au fost

Şi-n icoana mamei de- altădată

Regăseşti al vieţii tale rost.